

**ประกาศองค์การบริหารส่วนตำบลบ้องตี้**

**เรื่อง แผนการดำเนินงาน ประจำปีงบประมาณ พ.ศ. 2561**

-----------------------------------------------------------------------------------------------------------------------------------------

ตามที่ องค์การบริหารส่วนตำบลบ้องตี้ ได้ประกาศใช้ข้อบัญญัติงบประมาณรายจ่ายประจำปี

งบประมาณ พ.ศ. 2561 เมื่อวันที่ 20 กันยายน พ.ศ. 2560 เพื่อใช้ในการบริหารราชการให้เป็นไปตามแผนพัฒนาขององค์กรปกครองส่วนท้องถิ่น และองค์การบริหารส่วนตำบลบ้องตี้ได้จัดทำแผนการดำเนินงาน ประจำปีงบประมาณ พ.ศ. 2561 ตามข้อบัญญัติงบประมาณรายจ่ายฯ ดังกล่าวเรียบร้อยแล้ว นั้น

เพื่อให้การปฏิบัติงานเป็นด้วยความเรียบร้อยและมีประสิทธิภาพตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 26 และที่แก้ไขเพิ่มเติม (ฉบับที่ 2) พ.ศ. 2559 และ ข้อ 27 องค์การบริหารส่วนตำบลบ้องตี้จึงประกาศใช้แผนการดำเนินงาน ประจำปี พ.ศ. 2561 ตั้งแต่บัดนี้เป็นต้นไป

จึงประกาศให้ทราบโดยทั่วกัน

ประกาศ ณ วันที่ 28 เดือน กันยายน พ.ศ. 2560

(นายนิทัศน์ ลูกอินทร์)

นายกองค์การบริหารส่วนตำบลบ้องตี้



ที่ กจ 77401/ องค์การบริหารส่วนตำบลบ้องตี้

79 ม.1 ต.บ้องตี้ อ.ไทรโยค

จ.กาญจนบุรี 71150

กันยายน 2560

เรื่อง ขอความอนุเคราะห์ประชาสัมพันธ์การประกาศใช้แผนการดำเนินงาน ประจำปีงบประมาณ พ.ศ. 2561

เรียน กำนันตำบลบ้องตี้ / ผู้ใหญ่บ้านทุกหมู่บ้าน

สิ่งที่ส่งมาด้วย 1. แผนการดำเนินงาน ประจำปีงบประมาณ พ.ศ. 2561 จำนวน 2 เล่ม

2. ประกาศใช้แผนการดำเนินงานฯ จำนวน 1 ฉบับ

ด้วย องค์การบริหารส่วนตำบลบ้องตี้ ได้จัดทำแผนการดำเนินงานประจำปีงบประมาณ พ.ศ. 2561 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 26 และแก้ไขเพิ่มเติม (ฉบับที่ 2) พ.ศ. 2559 ข้อ 27 พร้อมทั้งประกาศให้ประชาชนทราบแล้ว นั้น

องค์การบริหารส่วนตำบลบ้องตี้ จึงส่งสำเนาแผนการดำเนินงานประจำปีงบประมาณ พ.ศ. 2561 พร้อมประกาศ มายังท่าน เพื่อขอความอนุเคราะห์ประชาสัมพันธ์การประกาศใช้แผนการดำเนินงานฯ ดังกล่าวให้ประชาชนทราบโดยทั่วกัน และขอขอบคุณมา ณ โอกาสนี้

จึงเรียนมาเพื่อโปรดทราบและพิจารณา

ขอแสดงความนับถือ

(นายนิทัศน์ ลูกอินทร์)

นายกองค์การบริหารส่วนตำบลบ้องตี้

สำนักงานปลัดองค์การบริหารส่วนตำบลบ้องตี้

โทรศัพท์ 0- 3468- 6433

โทรสาร 0-3468 – 6418

***“ยึดมั่นธรรมาภิบาล บริการเพื่อประชาชน”***